Hornborg

Hornborg (, betoont op de twete Sülv; hoochdüütsch Horneburg) is en Oort un Gemeen in de Samtgemeen Hornborg in’n Landkreis Stood. De Flecken hett .

 Geografie 

Hornborg liggt an de Noordoostkant vun der Stoder Geest. Na’n Oosten to liggt Oolland, na’n Westen reckt de Gemeen an den Rüster Forst ran. Dör Hornborg löppt de Au, de vun Hornborg an Lüh heten deit un in de Elv münnt.

De Naveröörd sünd Gauderhandviddel, Neekark un Wester-Loodkup in’n Noordoosten, Dammhusen, Heendörp un Nottensdörp mit Schragenbarg in’n Süüdoosten, Bliersdörp mit Postmoor in’n Süden, Daudiek un Issendörp in’n Süüdwesten un Rüst, Helmst un Dullern in’n Noordwesten.

 Historie 

duum|links|Good Daudieck
duum|Gedenkanlaag för de Doden un Vermissten ut’n Tweten Weltkrieg op’n Karkhoff von Hornborg
Bi Hornborg in de Neegd vun Good Daudieck liggt en olet Gräverfeld, dat 3500 Johr oolt is. En Gräverfeld ut de Sassentiet mit 6300 Gräver liggt nich wied weg. In de Gegend vun dat Good Horst geev dat fröher dat Dörp Inten, vun dat aver nu nix nableven is. Hornborg sülvst kummt rund üm ene Borg op, de 1255 toeerst in de Oorkunnen steiht.

An’n Noordrand von’n Oort hett fröher de Slagbeker Möhl bestahn.

An’t Enn von’n Tweten Weltkrieg an’n 30. April 1945 is Hornborg von de Briten innahmen worrn.

duum|Skuld
Bi de Fier to dat 750. Jubiläum hebbt se in Hornborg ene Statue ut Bronze opstellt, de de Norne Skuld wiesen schall. De Bildhauer Carsten Eggers wull dormit Leven un Dood symboliseren, de sik symboolsch in dat Leven vun de beiden Froonslüüd Marie Olga Katharina Bähr un Katharina Lütje wedderfinnen deen, de Hebamme un Dodenfro weren.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hornborg in’n Kanton Hornborg höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Hornborg in’n Kanton Hornborg.

De Oort hett vör 1852 to dat Gericht Hornborg un denn von 1852 bet 1859 to dat Amt Hornborg tohöört. Von 1859 bet 1885 weer dat in dat Amt Harsfeld un na 1885 in’n Kreis Stood. 1932 is dat Deel von’n ne’en, grötteren Kreis Stood worrn.

Al in dat 19. Johrhunnert hett de Gemeen Hornborg Daudiek tokregen, wat vörher en egenstännig Goodsbezirk weer.

 Inwahnertall 

 Religion 
duum|Kark in Hornborg
Hornborg is evangeelsch-luthersch präägt un billt en egen Kaspel.

För de Kathoolschen is de St.-Marien-Kark in Buxthu tostännig.

 Politik 

 Gemeenraad 

Liddmaten
 2016:
 CDU: Eveline Bansemer, Hans-Jürgen Detje, Ralf Duden, Frank Fasold, Raimund Franken, Inga-Marie Hoffmann, Frank Irmer, Lena Koch
 SPD: Hannelore Kathenbach, Sven Munke, Claus Reichow, Andreas Schlichtmann
 Gröne: Peter Dankers, Stella Harnisch-Scheuermann
 FW AUE: Carsten Dittmer, Wilfried Peters, Jörk Philippsen

 Börgermeesters 

 Tied  Naam  Partei 1964–1981  Hans-Heinrich Dankers  SPD 1981–1986  Ernst-Georg zum Felde  CDU 1986–1991  Hans-Heinrich Dankers  SPD 1991–1996  Wilfried Böhn  CDU 1996–2001  Klaus Graß  SPD 2001–  Hans-Jürgen Detje  CDU

 Wapen 

Dat Wapen vun de Gemeen wiest en Schild mit ene rode Borg op gollen Grund mit swarten Foot; op den swarten Foot op is en gollen Hoorn, dat mit dat Mundstück na rechts wiest.

 Kultur 

In Hornborg warrt jümmer an’n tweten Advent bi de Kark Wiehnachtsmarkt fiert.

De Appelsoort Hornbörger Pannkoken stammt ut Hornborg.

 Verenen 

De Schüttenvereen Hornborg is 1856 grünnt worrn. De Sportvereen VfL Hornborg geiht trügg op’n MTV Hornborg, de sik 1861 grünnt hett.

 Weertschop un Infrastruktur 

duum|Sprüttenhuus in Hornborg
Hornborg hett en egene freewillige Füürwehr, de 1880 grünnt worrn is.

Hornborg gellt na dat Regionale Ruumordnungsprogramm as Grundzentrum för de Öörd in de Ümgegend.

De Volksbank Geest hett in Hornborg in de Straat Borggraven 1 en Filiaal un de Kreisspoorkass Stood in de Straat Audamm 3.

 Verkehr 

duum|Oortsschild mit plattdüütschen Naam mit op
Dör Hornborg dör geiht de Bundsstraat 73. Hornborg hett ok en egen Opfohrt (5) op de Autobahn 26 (Afsnidd Stood–Hamborg). Disse Opfohrt is an de Kreisstraat 36 twischen Hornborg un Neekark. Landsstraten gaht vun Hornborg na Issendörp (L 123) un Nottensdörp (L 130). Annere lüttjere Straten gaht von Hornborg över Postmoor na Bliersdörp un dör den Rüstjer Forst na Helmst. De Oort hett ’n Bahnhoff an de Nedderelvbahn, de na Cuxhoben un Hamborg geiht.

In’n Dezember 2014 sünd in Hornborg Oortsschiller opstellt worrn, op de blangen den hoochdüütschen Naam ok de plattdüütsche mit opsteiht (List vun Öörd mit tweesprakige Oortsschiller Plattdüütsch/Hoochdüütsch).

 Scholen 

In Hornborg gifft dat de Grundschool Hornborg un de Oberschool Hornborg.

En Kinnergoorn von de AWO gifft dat in Hornborg blangen de Grundschool in de Straat An’n Kinnergoorn. Sietdem 2014 en neet Gebüüd trech worrn is, hett düsse Kinnergoorn Platz för 180 Kinner. De Kinnergoorn Kinderburg is 2005 grünnt worrn un de AWO-Kinnergoorn Laubfrösche 2004.

 Ver- un Entsorgung 

För dat Afwater is de Afwaterverband Oolland un Geestrand mit dat Klärwark Wetterndörp tostännig.

 Lüüd  

In Hornborg is 1909 de Politiker Erich Arp boren, de later Minister in Sleswig-Holsteen wesen is.

 Literatur 

 Hinrich Zahrenhusen: Lautstand der Mundart von Horneburg (Hannover), I. Teil: Vokalismus. Ernst Geibel Verlagsbuchhandlung, Hannover 1909

 Weblenken 

Websteed von Hornborg (hoochdüütsch)

 Footnoten 

Franz Heinrich Ungewitter: Neueste Erdbeschreibung und Staatenkunde. 1858, Sied 419

Kategorie:Oort
Kategorie:Landkreis Stood